# data[].attributes.attachment_link.readable_text
Sambutan Hari Tenggiling Sedunia, World Pangolin Day disambut pada hari Sabtu ketiga bulan Februari setiap tahun oleh National Geography sejak tahun 2012 bertujuan untuk kempen kesedaran awam bagi pemuliharaan haiwan liar yang sedang diancam kepupusan ini.

Tatkala banyak negara meraikan Hari Tenggiling Sedunia, ramai di antara kita yang masih tidak tahu betapa seriusnya ancaman yang dihadapi mamalia unik ini.

Dilaporkan lebih sejuta ekor tenggiling diperdagangkan secara haram seluruh dunia di antara tahun 2000 dan 2014, menjadikan haiwan itu antara mamalia yang paling tinggi diperdagangkan.

Menurut Dana Sedunia Alam Semula jadi (WWF), populasi tenggiling Asia telah merosot sehingga 80 peratus dalam tempoh 10 tahun kebelakangan ini.

Punca utamanya adalah permintaan yang tinggi di China dan Vietnam, yang mana daging tenggiling dianggap sebagai makanan eksotik manakala sisik haiwan tersebut digunakan dalam ubat-ubatan tradisional.

Walaupun Konvensyen Tentang Perdagangan Antarabangsa Ke Atas Spesies Fauna dan Flora Liar Terancam (CITES) telah meluluskan pengharaman penuh perdagangan tenggiling, masih terdapat pihak tidak bertanggungjawab yang menangkap dan menyeludup haiwan bersisik keras tersebut.

Tenggiling sebenarnya turut dilindungi sepenuhnya di Semenanjung Malaysia dan Akta Pemuliharaan Hidupan Liar 2010 menyediakan hukuman lebih tinggi bagi kesalahan melibatkan haiwan tersebut, iaitu denda sehingga RM100,000 atau tiga tahun penjara atau kedua-duanya.

Bagaimanapun, haiwan tersebut tidak mendapat perlindungan yang sama di Sabah dan Sarawak dan mereka yang memburunya tanpa permit hanya boleh dikenakan denda maksimum RM10,000 atau penjara setahun.

Walaupun akta baharu menyediakan hukuman lebih berat berbanding Akta Perlindungan Hidupan Liar 1972 sebelum ini, ia seolah-olah tidak memberi kesan kepada sesetengah pemburu haram dan penyeludup.

Dewasa ini, penggunaan media sosial dan portal perdagangan hidupan liar secara haram telah menjadi ancaman yang lebih besar kepada spesies haiwan yang hampir pupus. Kemudahan teknologi yang ada pada masa ini juga memudahkan perdagangan haram haiwan yang dilindungi.

Amat mengejutkan apabila masih terdapat restoran yang menyediakan makanan eksotik seperti daging tenggiling walaupun negara kini mempunyai undang-undang yang menyeluruh dan hukuman yang tegas.

Dilaporkan, daging tenggiling boleh mencecah sehingga ke AS$300 atau lebih RM1,000, sekilogram di pasaran haram dan lebih malang lagi, tenggiling bukanlah satu-satunya haiwan liar yang terancam akibat aktiviti pemburuan haram dan penyeludupan.

Haiwan lain yang menjadi mangsa termasuk babi hutan, beruang, ular sawa, labi-labi, harimau belang, harimau dahan, kambing gurun, musang, keluang dan juga kura-kura.

Jabatan Perlindungan Hidupan Liar dan Taman Negara (Perhilitan) mendedahkan bahawa haiwan ini ditangkap di kawasan dilindungi dan juga hutan simpan.

Berdasarkan rekod Perhilitan, jumlah kes yang disiasat di bawah Akta Pemuliharaan Hidupan Liar adalah sebanyak 354 kes pada 2012 manakala pada 2013 terdapat 788 kes; 2014 (1,157 kes); 2015 (1,371 kes) dan 2016 (1,329 kes).

Kes-kes tersebut termasuk memiliki haiwan liar yang dilindungi serta tidak mempunyai lesen untuk memiliki haiwan tertentu. Jabatan itu juga telah mendakwa 39 suspek pada 2012 manakala pada 2013 terdapat 47 suspek; 2014 (71 suspek); 2015 (130 suspek) dan 2016 (62 suspek).

Kita seharusnya mengambil langkah proaktif untuk menyekat jual-beli hidupan liar yang hampir pupus serta anggota badan mereka melalui undang-undang dan penguatkuasaan yang lebih efektif di peringkat tempatan dan antarabangsa.

Kesedaran awam yang lebih tinggi, penguatkuasaan undang-undang yang lebih baik serta keazaman politik amat diperlukan untuk menyekat perdagangan haram hidupan liar serta eksploitasi berlebihan sumber asli negara. Pihak berkuasa perlu memastikan tidak ada ruang yang tertinggal dalam usaha mengatasi masalah ini.

Kita tidak boleh bertolak ansur dengan kekejaman terhadap haiwan dalam apa jua bentuk kerana mereka juga berhak untuk mendiami dan berkongsi tempat tinggal bersama kita di bumi ciptaan Tuhan ini.

Semoga memberi manfaat.

# data[].attributes.attachment_link.keywords[]
sentiasapanas: sambutan hari tenggiling sedunia

# data[].attributes.attachment_link.description
Sambutan Hari Tenggiling Sedunia, World Pangolin Day disambut pada hari Sabtu ketiga bulan Februari setiap tahun oleh National Geography sejak tahun 2012 bertujuan untuk kempen kesedaran awam bagi pemuliharaan haiwan liar yang sedang diancam kepupusan ini. Tatkala banyak negara meraikan Hari Tenggiling Sedunia, ramai di antara kita yang masih tidak tahu betapa seriusnya ancaman yang dihadapi mamalia unik ini.

# data[].attributes.attachment_link.readable_text
Misalnya hari bumi, hari alam sekitar, hari tanah lembab, hari hutan, hari lautan, hari habitat dan lain-lain lagi. Ada juga hari-hari khusus berkaitan haiwan disambut bagi menarik perhatian semua penduduk dunia mengetahui tentang hidupan liar yang terancam menghadapi kepupusan.

Satu kaedah mudah mendidik generasi masa hadapan tentang biodiversiti khususnya spesies terancam ialah dengan mempamerkan senarai spesies terancam di sekolah dan merayakan sambutan hari-hari tertentu yang diiktiraf antarabangsa seperti hari harimau, hari tapir, hari penyu, hari tenggiling, hari gajah, hari memerang dan lain-lain.

Selain lawatan ke zoo, pameran dalam bentuk poster atau tayangan video pendek boleh diadakan agar semua generasi akan datang tahu tentang spesies haiwan yang terancam dan bagaimana mereka boleh membantu melindungi dan memulihara haiwan terancam berkenaan sekali gus menyokong program pemuliharaan hidupan liar kerajaan.

Di Malaysia, Jabatan Perlindungan Hidupan Liar dan Taman Negara Semenanjung Malaysia (Perhilitan), pertubuhan bukan kerajaan (NGO) seperti Persatuan Pencinta Alam Malaysia (MNS) dan Tabung Hidupan Liar Sedunia (WWF) boleh bekerjasama mengeluarkan bahan-bahan kempen diedarkan ke sekolah di seluruh negara bagi mempromosikan spesies terancam di Malaysia.

Sambutan Hari Spesies Terancam bolehlah dimasukkan dalam takwim sekolah. Pendedahan ini penting untuk pendidikan dan kesedaran menyeluruh rakyat Malaysia tentang hidupan liar.

Sekiranya semua hari-hari berkaitan hidupan liar dan hari spesies terancam diberikan peringatan kepada pelajar sudah tentu maklumat tentang hidupan liar dan pemuliharaannya akan ada dalam pengetahuan mereka.

Di Malaysia misalnya mempunyai banyak haiwan yang didaftarkan oleh Kesatuan Antarabangsa untuk Pemuliharaan Alam Sekitar (IUCN) sebagai haiwan terancam.

Antaranya ialah orang utan, harimau , gajah, tenggiling, pelanduk, tapir malaya dan cencurut hitam.

Hari spesies terancam disambut bagi mengingatkan semua orang tentang status haiwan terancam dan usaha pemuliharaan haiwan dan habitat mereka.

Undang-undang dan penguatkuasaan sahaja tidak memadai dalam mengawal kepupusan haiwan terancam.

Banyak laporan media tentang kes berkaitan hidupan liar yang dilindungi, pihak berkuasa sekadar menyebut tentang status haiwan dilindungi undang-undang dan denda yang boleh dikenakan sekiranya didapati bersalah.

Kejadian seperti kemalangan jalan raya dan penyeludupan terus juga berlaku.

Satu sistem pendidikan secara lebih berkesan perlu dilakukan terutamanya menggunakan media baharu dan merentasi jabatan kerajaan serta komuniti tempatan dan antarabangsa.

Lokasi strategik seperti lapangan terbang, tempat menunggu di agensi kerajaan, pasar raya dan sekolah boleh diadakan promosi melalui video pendek secara berterusan.

Maklumat tentang undang-undang perlu dimaklumkan kepada semua orang. Di Semenanjung Malaysia, spesies hidupan liar yang dilindungi adalah spesies yang disenaraikan di bawah Jadual Pertama dan Kedua Akta Pemuliharaan Hidupan Liar 2010 dan spesies yang disenaraikan di bawah Jadual Ketiga Akta Perdagangan Antarabangsa Mengenai Spesies Terancam 2008 [Akta 686]. Jadual spesies ini boleh dirujuk di Senarai Spesies Di Bawah Jadual Akta 716.

Selain haiwan mamalia besar yang bakal pupus sekiranya tidak dijaga, haiwan lain seperti burung, serangga, reptilia dan amfibia juga perlu diberi perhatian.

Banyak lagi haiwan berkenaan yang kita tidak tahu. Burung botak upeh misalnya mungkin sudah pupus di habitat liar.

Kepupusan dinosaur mengajar dunia prihatin kepada spesies terancam. Sebagai sebuah negara yang tinggi kepelbagaian biologi mesti memberikan perhatian serius tentang kepupusan haiwan liar di habitat semula jadi.

Bagi memulihara haiwan yang hampir pupus, pembiakan dalam kurungan mungkin perlu dilakukan untuk dilepaskan ke habitat liar.

Perubahan alam sekitar, pemangsaan yang berlebihan, pemburuan haram, perubahan habit manusia dan bencana alam boleh mengancam populasi haiwan.

Setengah haiwan boleh dibiakkan dengan di dalam kurungan tetapi sukar untuk menambahkan populasi di habitat luar.

Perhilitan dan zoo ada menjalankan program pembiakan spesies terancam untuk tujuan pemuliharaan.
Tanggungjawab IUCN
Kesatuan Antarabangsa Untuk Pemuliharaan Alam Sekitar (IUCN) menyenaraikan cencurut hitam (Suncus ater) sebagai spesies yang sangat terancam pada tahun 1996. Haiwan yang saiz nya dikatakan antara 20 hingga 100 sentimeter (sm) ini sangat jarang dilihat dan tidak banyak maklumat tentangnya. Maklumat yang ada hanyalah daripada Medway tahun 1965 berdasarkan kepada satu spesimen yang dijumpai di Gunung Kinabalu, Sabah pada ketinggian 1,650 meter (m) dari paras laut. Spesies ini mungkin juga boleh ditemukan di kawasan tanah tinggi Borneo atau mungkin sudah pupus.

Begitu juga dengan status badak sumatera (Dicerorhinus sumatrensis) yang mengikut Mogabay.com sudah tiada di Sabah. Pada tahun 2008 dianggarkan 50 ekor dan lima tahun kemudian bilangan berkurangan kepada hanya 10 dan sekarang mungkin sudah tiada. Pengurangan habitat dan pemburuan haram kerana tanduknya adalah punca utama kepupusan.

IUCN menyenaraikan sebagai spesies terancam sejak 1986 lagi.

Berdasarkan statistik IUCN, tapir malaya (Tapirus indicus) spesies terancam sejak 1986.

Haiwan yang masih ada di habitat liar di Semenanjung Tanah Melayu berhadapan dengan pengurangan dan gangguan habitat yang cepat akibat pembangunan.

Orang utan (Pongo pygmaeus) memang sudah menarik perhatian dunia kerana populasinya terus terancam akibat daripada habitatnya terus terganggu oleh aktiviti pembalakan dan pembakaran hutan. IUCN menyenaraikan dalam spesies terancam sejak 1986. Taburannya juga terhad di Sumatera dan Borneo sahaja.

Pusat Pemuliharaan Orang Utan Sepilok Sabah sebagai model pemuliharaan spesies terancam orang utan.

Harimau malaya (Panthera tigris jacksoni) sudah hangat dibincangkan kerana populasinya yang cepat berkurangan. Sejak tahun 1950-an bilangan harimau dianggarkan sebanyak 3,000 ekor dan berkurang kepada antara 250 hingga 340 pada 2013.

Taman Negara, Kompleks Hutan Endau-Rompin dan Kompleks Hutan Belum-Temenggor merupakan kawasan utama untuk pemuliharaan harimau malaya. Harimau malaya diletakkan dalam senarai spesies terancam pada tahun 2008.

Gajah Asia (Elephas maximus) yang disenarai sebagai spesies terancam sejak 1986.

Gajah memerlukan kawasan keliaran yang luas dan banyak sumber makanan. Kawasan keliaran berkurang menimbulkan pelbagai konflik dengan dengan manusia.

Monyet belanda (Nasalis larvatus) disenaraikan sebagai spesies terancam pada tahun 2008. Populasinya menurun 80 peratus dalam masa 30 tahun dan sekarang dijangkakan hanya ada 7,000 ekor sejak tahun 2000 akibat daripada kehilangan habitat seperti hutan bakau di pantai.

Tenggiling terus terancam kerana sisik, daging dan kulitnya yang dikatakan mempunyai nilai perubatan. Harga yang tinggi menggalakkan pemburuan haram. Pada tahun 2016 Konvensyen Perdagangan Antarabangsa Spesies Terancam Flora dan Fauna Liar (CITES) mengharamkan sepenuhnya perdagangan tenggiling sunda (Manis javanica).

Mengawal kepupusan haiwan adalah tanggunggjawab semua.

Program pendidikan, penyelidikan dan kesedaran mestilah dilaksanakan dengan lebih agresif dan sistematik. Satu pelan tindakan umum dan khusus perlu diadakan dengan jelas serta mampu dilaksanakan.

# data[].attributes.attachment_link.description
Hari Spesies Terancam selalunya disambut pada 15 Mei setiap tahun. Promosi untuk pemuliharaan hidupan liar sudah lama menjadi usaha Pertubuhan Bangsa-bangsa Bersatu (PBB) dengan mengiktiraf sambutan hari-hari berkaitan hidupan liar dan habitatnya. Boleh dikatakan setiap bulan sepanjang tahun ada hari-hari berkaitan hidupan liar dan habitatnya disambut di seluruh dunia.

# data[].attributes.body
Artikel Surat khabar " konon mampu kuat tenaga batin"

# data[].attributes.headline
Tenggiling Haiwan Terancam oleh Utusan Online

# data[].attributes.subject
Tenggiling Haiwan Terancam oleh Utusan Online

# data[].attributes.body
12/1/18

# data[].attributes.attachment_link.readable_text
Dalam usaha kempen kesedaran ini kombinasi seni, literasi, sains dan sosial didedahkan kepada masyarakat umum agar maklumat pemuliharaan tenggiling ini sampai kepada masyarakat seluruh dunia. Berbagai-bagai aktiviti diadakan seperti melukis, mewarna, bercerita, seminar saintifik tentang tenggiling dan menerangkan kenapa ia perlu dipulihara.

Menurut Kesatuan Pemuliharaan Alam Sekitar Antarabangsa (IUCN) tidak banyak maklumat tentang populasi tenggiling di dunia termasuk juga kajian biologi dan ekologinya.

Ini mungkin kerana sifatnya yang bersendirian dan aktif pada waktu malam dan kurang berinteraksi dengan manusia. Tenggiling tidak mempunyai penglihatan dan pendengaran yang baik tetapi mempunyai sistem deria bau yang kuat.

Kebanyakan spesies tenggiling termasuk Tenggiling Malaya atau Sunda di Malaysia sangat kurang dikaji tentang kepadatan populasinya. Semua tenggiling adalah dilindungi oleh undang-undang antarabangsa.

Tenggiling dikenali sebagai seekor mamalia yang bersisik, Sisik tenggiling pula terdiri daripada keratin yang sama dengan protein yang membina rambut dan kuku atau tanduk pada badak. Sisiknya menutupi badan daripada hujung kepala hinggalah hujung ekor.

Sisiknya yang keras terdiri daripada keratin dan berbeza antara spesies. Misalnya Tenggiling Sunda mempunyai antara 900 hingga 1,000 sisik tenggiling melindungi badan mereka daripada musuh dengan cara menggulung badan seperti bola. Sisik yang keras dan hujung sisik yang tajam dapat menghalang daripada ditangkap musuh. Fenomena ini sesuai dengan namanya tenggiling yang bermakna pengguling. Di bahagian bawah badan terdapat sedikit rambut. Saiz tenggiling juga berbeza antara spesies.

Tenggiling mempunyai kuku yang melengkong dan kuat untuk membuka kulit kayu dan tanah untuk mendapatkan makanan seperti anai-anai. Secara amnya, tenggiling matang apabila berumur dua tahun dan melahirkan anak seekor sahaja. Tempoh bunting adalah antara 69 hingga 150 hari berbeza mengikut spesies.

Seperti mamalia lain, tenggiling menanda kawasan mereka dengan cecair berbau yang keluar daripada anus atau menanda menggunakan najis dan air kencing.

Antara lapan spesies tenggiling yang ada di dunia, dua spesies tenggiling yang terancam serta dilindungi perjanjian antarabangsa adalah Tenggiling Sunda atau Malaya dan Tenggiling China.

Dua spesies ini banyak diburu dan diseludup dengan harga yang mahal. Penyeludupan tenggiling ini adalah untuk sisik yang digunakan dalam perubatan tradisional dan dagingnya sebagai makanan istimewa. Sisik tenggiling digunakan untuk membantu dalam rawatan tradisional bagi penyakit seperti demam dan demam malaria, tetapi sehingga kini belum ada kajian saintifik yang dapat membuktikan keberkesanannya.

Permintaan tinggi untuk makanan dan perubatan tradisional ini menyebabkan populasi tenggiling ini berkurang dengan cepat di Asia dan spesies lain umumnya di Afrika.

Di Semenanjung Malaysia, tenggiling tersebar luas di kawasan hutan dara, hutan sekunder dan ladang sawit atau getah. Tenggiling juga boleh didapati di Pulau Pinang.

Tenggiling juga tersebar di Borneo sehingga 1,700 meter (m) dari aras laut di kawasan hutan dipterokap, di tepi sungai dan hutan paya gambut.Di Indonesia Tenggiling Sunda ini tersebar luas dari Sumatera hingga ke Pulau Jawa, Bali dan kepulauan Bangka dan Belitung.

Tenggiling ini adalah antara haiwan yang banyak ditangkap dan diseludup dengan aktifnya kerana manusia suka memakan daging dan menggunakan sisiknya.

Selain untuk rawatan seperti yang dinyatakan, tenggiling juga dikaitkan dengan penyakit sendi dan asma atau lelah. Walaupun kajian saintifik tidak menunjukkan ada nilai perubatan namun permintaan sisik tenggiling masih tinggi. Mengikut Dana Sedunia Alam Sekitar Jadi (WWF) Tenggiling Sunda atau Malaya di Asia Tenggara dianggarkan berkurang sebanyak 50 peratus populasinya sejak 15 tahun kebelakangan disebabkan aktiviti perburuan untuk tujuan makanan dan perubatan.

Tenggiling merupakan antara haiwan yang sangat popular aktif diseludup dengan nilai yang tinggi. Antara negara yang dilaporkan aktif dalam pemburuan haram ialah Kemboja, Indonesia dan Malaysia.

Malaysia adalah antara laluan penting penyeludupan tenggiling ke Vietnam dan China. Sindiket penyeludupan mengambil masa kurang daripada lima jam untuk membawa haiwan dari Indonesia ke Thailand. Ini menunjukkan betapa cepat dan mudahnya penyeludupan berlaku. Daripada laporan media terdapat banyak kes penyeludupan tenggiling di Malaysia.

Antaranya rampasan-rampasan oleh pihak Jabatan Kastam Diraja Malaysia (JKDM) dan Jabatan Perlindungan Hidupan Liar dan Taman Negara (Perhilitan) ialah 136 ekor tenggiling dan 450 kilogram (kg) sisik tenggiling bernilai RM320,287.00, 408 kg sisik bernilai anggaran RM5,263,200 dan 304 kg bernilai RM3.92 juta dan 288 kg bernilai RM3.69 juta, 136 ekor tenggiling dan 300.90 kg sisik tenggiling dianggarkan bernilai RM3.86 juta, 712 kg sisik tenggiling bernilai RM9.18 juta, dan 8,000 kg sisik tenggiling yang dianggarkan bernilai RM100 juta. Harga sisik bergantung kepada permintaan dan lokasi.

Penyeludupan dilaporkan dari Afrika, melalui Kenya, Nairobi. Dubai dan Lapangan terbang Antarabangsa Kuala Lumpur (KLIA) dan dari Indonesia melalui utara Semenanjung. Menurut pakar jumlah yang dapat ditangkap atau dirampas adalah lebih kurang 10 peratus daripada kes perdagangan haram yang sebenar.

Jika maklumat ini benar status pemuliharaan tenggiling amatlah membimbangkan.
Eksotik, bernilai tingggi punca penyeludupan
Permintaan tinggi terhadap daging haiwan eksotik terutama oleh pembeli di China, Vietnam dan Laos menyebabkan tenggiling semakin kerap diseludup ke negara berkenaan. Berdasarkan harga tenggiling yang mahal, kekerapan berlaku penyeludupan dan permintaan yang tinggi dan berterusan, ancaman terhadap tenggiling sangat tinggi.

Banyak perkara dan tindakan yang bersepadu patut dilaksanakan segera terutama kenapa Malaysia menjadi laluan penyeludupan hidupan liar ke negara lain.

Populasi tenggiling China dan Sunda adalah antara lapan spesies tenggiling yang sangat terancam dan menurun dengan cepat sejak 1990 meskipun dilindungi Konvensyen Mengenai Perdagangan Antarabangsa Spesies Fauna dan Flora Terancam (CITES). Di China dan Vietnam permintaan utama tenggiling, daging tenggiling dewasa dan fetus dikatakan makanan istimewa untuk kesihatan.

Sisik, darah dan bahagian lain badan digunakan secara meluas dalam perubatan tradisional China dan tonik kesihatan.

Kepercayaan ini menyebabkan permintaan tenggiling yang tinggi walaupun tiada bukti khasiatnya untuk perubatan. Namun penyeludupan terus meningkat. Pada tahun 2011 sahaja antara 41,000 hingga 60,000 tenggiling diseludup dan antara 2011 hingga 2013 sahaja, 116,990 hingga 233,980 tenggiling dibunuh untuk diseludup.

Harga tenggiling boleh mencapai RM1,400 sekilogram di restoran Vietnam berbanding RM88 untuk pemburu dan antara RM180 hingga RM1.060 untuk penyeludup.

Aktiviti pemburuan dan penyeludupan tenggiling yang semakin aktif kerana harga dan permintaannya yang tinggi serta gangguan habitat mereka mengancam populasi tenggiling dunia.

Tenggiling berhadapan dengan kepupusan sekiranya tiada tindakan diambil. Beberapa langkah perlu diambil untuk jangka pendek dan jangka panjang seperti menganjurkan program pendidikan, kesedaran, penyelidikan, penguatkuasaan undang-undang yang mesti dipergiat segera secara bersepadu dan sistematik.

Penambahbaikan undang-undang dan penguatkuasaannya, memastikan populasi tenggiling di habitatnya terkawal dan mengurangkan permintaan serta bekerjasama dengan penduduk tempatan dalam pengurusan populasi tenggiling.

Mungkin satu pusat pendidikan dan penyelidikan perlu diadakan segera di Malaysia bagi tujuan pemuliharaan tenggiling.

Tambahan lagi tenggiling Malaya atau Tenggiling Sunda dalam keadaan terancam.

Malaysia sebagai sebuah negara yang tinggi kepelbagaian biologi dan prihatin dengan pemuliharaan hidupan liar sepatutnya berada di kedudukan hadapan mempunyai satu pusat tenggiling bertaraf dunia.

Pusat ini bukan sahaja untuk pendidikan dan penyelidikan tetapi juga berfungsi dalam pelancongan.

# data[].attributes.attachment_link.description
Sejak enam tahun lepas, pada setiap hari Sabtu ketiga bulan Februari National Geography telah mengisytiharkan sebagai sambutan Hari Tenggiling Sedunia. Seperti hari-hari sempena habitat atau haiwan liar lain, sambutan Hari Tenggiling Sedunia ini adalah bertujuan untuk kempen kesedaran awam bagi pemuliharaan haiwan liar berkenaan.

# data[].attributes.body
https://www.hmetro.com.my/tenggiling?page=1Ancaman habitat tenggiling

# data[].attributes.body
Spesis tenggiling di seluruh dunia
http://infohewan.com/405/ciri-ciri-khusus-trenggiling/mamalia/amp

# data[].attributes.body
Ancaman tenggiling

# data[].attributes.body
Kehendak kerja kursus pada kali ini adalah tema abstrak fantasi. Tema ini mempunyai skop yang sangat meluas, membenarkan pengkarya  bebas untuk berimaginasi dan memindahkannya dalam bentuk abstrak. Karya ini di akan menggunakan separa abstrak fantasi untuk mengekalkan kualiti figura hal benda yang ingin di tonjolkan. Manakala fantasi yang terdapat dalam karya ini ialah pengkarya akan menggambarkan suasana di mana hal benda di dalam suasana hutan yang penuh ancaman oleh kematian habitat itu sendiri namun karya ini juga akan mewujudkan episode perasaan sedih, marah, simpati dan kasih sayang apabila melihat karya ini yang diinspirasikan berdasarkan kajian yang di kaji oleh saya.
Sebagai the ‘main’ dalam pembuatan karya ialah pemilihan hal benda. Hal benda yang saya pilih ialah hal benda tenggiling serta kayu sebagai hal benda utama. Idea ini juga di pindahkan ke atas cetakan blok kayu yang menggunakan teknik cetakan ukiran kayu timbul. Cetakan ini menghasilkan imej berdasarkan kesan permukaan blok kayu yang telah di ukir dan di sapu dakwat atau pewarna. Penggunaan cara cetakan kayu dalam karya ini menggunakan teknik ‘rubbing’ iaitu teknik yang menekapkan kertas atau kain ke atas permukaan blok kayu yang telah di ukir.
Walaupun , kajian ini ingin mengetengahkan isu ancaman habitat haiwan mamalia tenggiling daripada kepupusan, karya ini juga sebenarnya ingin menyampaikan kesedaran mengenai kewujudan habitat mamalia berharga ini yang menunjukkan mereka juga mempunyai kehidupan sendiri seperti yang lain. Karya ini juga menyampaikan mesej penting kepada masyarakat supaya memelihara warisan habitat mamalia yang berharga ini untuk jaminan sepanjang zaman hingga ke generasi akan datang.